એનસીપીના નેતા મજિદ મેમન ગુજરાત રાજ્યસભાની ચૂંટણી પર બોલતા મીડિયાને જણાવ્યું કે અહમદ પટેલના હાથમાં હવે બાજી જતી રહી છે. અને હાલ તે જે સ્થિતિમાં છે તે મુજબ તેમના જ લોકો ભાજપને વધુ વોટ આપશે તેવું લાગી રહ્યું છે. ઉલ્લેખનીય છે કે એનસીપી અને કોંગ્રેસ લાંબા સમયથી રાજકારણમાં એક સાથે જોડાયેલા છે. અને આજ કારણે એનસીપીએ આ રાજ્યસભાની ચૂંટણીમાં કોંગ્રેસના ઉમેદવાર અહમદ પટેલને જ વોટ આપવાનું જણાવ્યું છે. જે હેઠળ આજે એનસીપીના ધારાસભ્યોએ કોંગ્રેસના અહમદ પટેલને વોટ આપ્યું હોવાનું જણાવ્યું છે.